નાથદ્વારા એ વ્રજ છે, અહીંની બનાસ નદી એ યમુના છે અને નગર બહાર આવેલી ટેકરીઓ એ વ્રજની ટેકરીઓ છે. શ્રીનાથજીની હવેલીનું મુખ્યદ્વાર મધ્યયુગના કિલ્લા જેવું લાગે છે. લાકડાના આ વિશાળ દ્વારા લાલ દરવાજા લોખંડની પ્લેટો જડેલી છે. તેમાં લોખંડના સળિયા લગાવેલા છે. આ મુખ્ય દરવાજો ‘લાલ દરવાજા’ તરીકે ઓળખાય છે. આ નામ બાલકૃષ્ણ-યશોદાના લાલ પરથી આપવામાં આવેલું છે. આનો ભાવ એ છે કે લાલ દરવાજાની ભીતર શ્રી યશોદાના લાલ શ્રીનાથજી બિરાજે છે.